ലഭിക്കേണ്ട വൈദ്യുതിയില് 300 മെഗാവാട്ട് കുറവ് സംസ്ഥാനം ലോഡ് ഷെഡിങ്ങിലേക്കോ Begin typing your search... X സംസ്ഥാനത്ത് വൈദ്യുതി പ്രതിസന്ധി രൂക്ഷമായി തുടരുന്നു. ഒരാഴ്ചയായി പുറത്തു നിന്നും കേരളത്തിന് ലഭിക്കേണ്ടിയിരുന്ന വൈദ്യുതിയില് പ്രതിദിനം 300 മെഗാവാട്ടിന്റെ കുറവാണുണ്ടായിരിക്കുന്നത്. കേന്ദ്ര വിഹിതം ഇനിയും കുറയുന്നത്. കേരളത്തില് രാത്രി കാല വൈദ്യുതി നിയന്ത്രണം ഏര്പ്പെടുത്താനിടയാക്കാനുള്ള സാധ്യത കൂട്ടുകയാണ്. ഇടതു സര്ക്കാര് അധികാരത്തില് വന്ന ശേഷം ഇതുവരെ പവര് കട്ടോ ലോഡ് ഷെഡിങ്ങോ ഏര്പ്പെടുത്തിയിരുന്നില്ല. എന്നാല് നിലവിലെ സാഹചര്യം ഇതിനു മാറ്റം വരുത്തിയേക്കും. വൈദ്യതി പ്രതിസന്ധി സംബന്ധിച്ച് കഴിഞ്ഞ ദിവസം കെഎസ്ഇബി സര്ക്കാരിന് രേഖാമൂലം വിവരങ്ങള് കൈമാറിയിരുന്നു. കേരളത്തിന്റെ ശരാശരി ഉപഭോഗം 72.23 ദശലക്ഷം യൂണിറ്റാണ്. എന്നാല് ഉല്പാദനം 34.48 ദശ ലക്ഷം മാത്രമാണ്. ഇതിനിടെ കേന്ദ്ര വിഹിതം കുറയുന്നത് ലോഡ് ഷെഡിങ്ങിന് നിര്ബന്ധിതമാക്കുമെന്നാണ് കെഎസ്ഇബി പറയുന്നത്. സംസ്ഥാനത്തിന് പുറത്ത് നിന്ന് 27 താപനിലയങ്ങളില് നിന്നാണ് കേരളത്തിന് വൈദ്യുതി ലഭിക്കുന്നത്. കല്ക്കരി ക്ഷാമം മൂലം ഉത്തരേന്ത്യയിലെ പല താപ നിലയങ്ങളിലും ഉല്പാദനം കുറഞ്ഞതാണ് പ്രതിസന്ധിക്ക് കാരണമായത്. പഞ്ചാബില് വിവിധ സമയങ്ങളില് ലോഡ് ഷെഡ്ഡിംഗ് നിലവില് വന്നു. ഡല്ഹി ഉള്പ്പെടെ അഞ്ച് ഉത്തരേന്ത്യന് സംസ്ഥാനങ്ങളില് കല്ക്കരി ക്ഷാമം മൂലം വൈദ്യുതി തടസ്സപ്പെടുമെന്ന ആശങ്കയുണ്ട്. പഞ്ചാബിലെ നാല് താപ വൈദ്യുതി നിലയ യൂണിറ്റുകളും ഗുജറാത്തില് മുന്ദ്രയിലെ ടാറ്റ പവറിന്റെ പ്ലാന്റും പ്രവര്ത്തനം നിര്ത്തി. രാജസ്ഥാന്, ഉത്തര്പ്രദേശ്, ഹരിയാന സംസ്ഥാനങ്ങളും പവര്കട്ടിലേക്ക് നീങ്ങുകയാണ്. രാജ്യത്ത് കല്ക്കരി ക്ഷാമം രൂക്ഷമായ സാഹചര്യത്തില് രൂപംകൊണ്ട വൈദ്യുതി പ്രതിസന്ധി ചര്ച്ച ചെയ്യാന് ഇന്ന് മുഖ്യമന്ത്രിയുടെ നേതൃത്വത്തില് ഉന്നതതല യോഗം ചേരും. രാവിലെ 11 ന് ചേരുന്ന യോഗത്തില് വൈദ്യുതി മന്ത്രി കെ കൃഷ്ണന് കുട്ടിയും ഉന്നത ഉദ്യോഗസ്ഥരും പങ്കെടുക്കും. രാജ്യത്തെ വൈദ്യുതി നിലയങ്ങളില് പകുതിയിലധികവും ഉല്പാദനം വെട്ടിക്കുറച്ചതോടെ ഉത്തരേന്ത്യയില് വൈദ്യുതി പ്രതിസന്ധി രൂക്ഷമായിരുന്നു. ഇതുമൂലം സംസ്ഥാനത്തും വൈദ്യുതി നിയന്ത്രണം വേണ്ടിവരുമെന്ന് വൈദ്യുത മന്ത്രി കെ കൃഷ്ണന്കുട്ടി പറഞ്ഞിരുന്നു. TAGS: Popular X TAGS: